የአጼ ምኒልክ ዘግናኝ ስራዎችን በጥቂቱ አፄ ምንሊክ በኢትዮጵያ ህዝብ ላይ የፈፀሟቸው አምስት ለማመን የሚከብዱ ዘግናኝ ታሪካዊ ወንጀሎች ስለ አፄ ምንሊክ ብዙ ግዜ ጥሩ ጥሩዐ ነገሮችን ፅፊያለሁ ነገር ግን ታሪክን ታሪክ የሚያሰኘው ጥሩውንም መጥፎውንም ስናውቅ ነውና አፄ ምንሊክ ከሰሩት ጥሩ ነገር ባሻገር የሰሩትን አምስት ታሪካዊ ጥፋቶች ደግሞ እንደሚከተለው በአጭሩ እንያቸው 1ኛ. በዘር ተከፋፍሎ እርስ በእርሱ በፍቅር እየተዋጋና በሰላም እየተገዳደለ ሲኖር የነበረውን ጨዋ ህዝብ በግድ አንድ ሁን ብለው መንግስት መስረተው ያለ ፍላጎቱ በሰላምና በፍቅር እንዲኖር አደረጉት 2ኛ. ቴሌቪዥን የሰይጣን ስራ ስለሆነ እምቢ አላይም ያለውን ስልጡን ብሔር ጦር አዝምተው በፍቅር ከማረኩት በኋላ ቤተ መንግስት አስገብተው እጅግ ዘግናኝ በሆነ መልኩ ሲኒማ እንዲያይ አደረጉት አቤት የምኒሊክ ጭካኔ 3ኛ. ከአዲስ አበባ ድሬዳዋ ድረስ በእግሩ ዘና እያለ ሀገር እያየ ለሶስት ወር ሲጓዝ የነበረውን ህዝብ ባቡር የሚባል ነገር አስመጥተው ከአዲስ አበባ ድሬዳዋ በአንድ ቀን እንዲገባ አድርገውት በእግሩ ወክ እያደረገ እንዳይሄድ ከለከሉት 4ኛ. ጣሊያን ኢትዮጵያን ወርሮ ሁሉንም ኢትዮጵያዊ ዲሞክራሲያዊ በሆነ መንገድ በእኩልነትና በፍቅር እየረገጠ ሊገዛ ሲመጣ ምኒሊክ ግን አይሆንም ብሎ ተዋግቶ ለኢትዮጵያ ህዝብ በግድ ነፃነት ሰጠ 5ኛ. እህል በድንጋይ እየፈጨ የጣፈጠ ምግብ ሲበላ የኖረውን ብሔር ምንም ሳያስፈቅዱት ወፍጮ የሚባል ማሽን አስመጥተው ህዝቡ ወፍጮ ቤት ገብቶ እንዲያስፈጭ አድርገውት የዱቄቱ ብናኝ የህዝቡ አይን ውስጥ እንዲገባ አደረጉ ይሄን ሁሉ ጭካኔ በኢትዮጵያ ህዝብ ላይ የፈፀሙት ንጉስ ዳግማዊ አፄ ምንሊክ ኢትዮጵያን አንድ አድርገዋል ብትለኝ እንዴት ልስማህ ለህዝብስ ምን ጠብ የሚል ነገር ሰርተዋል ለአቶ ፕሮፌሰር መምህር አምታታው አድርሱልኝማ